# Informacije o spremljajoči dokumentaciji za kratkoročni vizum

Pri oddaji vloge za izdajo vizuma za kratkoročno bivanje prosilec v skladu s 14. členom Vizumskega zakonika predloži:

a) dokumente, v katerih je naveden namen potovanja;
b) dokumente v zvezi z nastanitvijo ali dokazila o zadostnih finančnih sredstvih za kritje stroškov nastanitve;
c) dokumente, da ima prosilec zadostna sredstva za preživetje za čas nameravanega bivanja in za vrnitev v svojo matično državo ali državo stalnega prebivališča ali tranzit v tretjo državo, v katero bo nedvomno sprejet, ali da je sposoben zakonito pridobiti navedena sredstva, kot je določeno v 5. členu Zakonika o schengenskih mejah;
d) podatke, na podlagi katerih je mogoče preveriti namen prosilca, da bo zapustil ozemlje države članice pred potekom vizuma.

Spremni dokumenti iz 14. člena Vizumskega zakonika, ki jih predložijo prosilci za izdajo vizuma, so lahko:

## A. DOKUMENTACIJA GLEDE NAMENA POTOVANJA

1. za poslovna potovanja:
a) povabila podjetja ali organa na sestanke, konference ali dogodke, povezane s trgovino, industrijo ali delom;
b) drugi dokumenti, ki dokazujejo obstoj trgovinskih ali delovnih odnosov;
c) vstopnice za sejme ali kongrese, če je primerno;
d) dokumenti, ki dokazujejo poslovne dejavnosti podjetja;
e) dokumenti, ki dokazujejo status zaposlenega v družbi;

2. za študijska potovanja ali potovanja zaradi druge vrste usposabljanja:
a) potrdilo o vpisu v izobraževalno ustanovo zaradi obiskovanja poklicnih ali teoretičnih tečajev v okviru osnovnega ali nadaljnjega izobraževanja;
b) študentska izkaznica ali potrdila za vpisane tečaje;

3. za turistična potovanja ali potovanja iz osebnih razlogov:
a) dokumenti o nastanitvi:

- povabilo gostitelja, če prosilec biva pri gostitelju;

- dokument ustanove, ki zagotavlja nastanitve, ali drug ustrezen dokument, v katerem je navedena predvidena nastanitev;
b) dokumenti glede načrta potovanja:
­- potrditev rezervacije organiziranega izleta ali drug ustrezen dokument, v katerem so navedeni predvideni potovalni načrti;
­- v primeru tranzita: vizum ali drugo dovoljenje za vstop v tretjo državo končnega cilja; vozovnice za nadaljevanje potovanja;
4. za potovanja zaradi političnih, znanstvenih, kulturnih, športnih, verskih ali drugih razlogov:
­povabila, vstopnice, vpisi ali programi, ki, če je to mogoče, navajajo ime organizacije gostiteljice in čas bivanja, ali katera koli druga ustrezna listina, ki potrjuje namen potovanja;

5. za člane uradnih delegacij, ki v skladu z uradnim povabilom vladam zadevnih tretjih držav sodelujejo na srečanjih, posvetovanjih, pogajanjih ali programih izmenjav ter na prireditvah, ki jih na ozemlju države članice pripravijo medvladne organizacije:
­dopis organa zadevne tretje države, ki potrjuje, da je prosilec član uradne delegacije in potuje v državo članico zaradi sodelovanja na zgoraj omenjenih prireditvah; dopisu je priložena kopija uradnega povabila;

6. za potovanja iz zdravstvenih razlogov:
­uradni dokument zdravstvene ustanove, ki potrjuje nujnost zdravstvene oskrbe v tej ustanovi, in dokazilo o zadostnih finančnih sredstvih za plačilo zdravljenja.

## B. DOKUMENTACIJA, NA PODLAGI KATERE JE MOGOČE OCENITI NAMEN PROSILCA, DA BO ZAPUSTIL OZEMLJE DRŽAV ČLANIC

1. povratna vozovnica ali njena rezervacija;
2. dokazilo o finančnih sredstvih v državi stalnega bivališča;
3. dokazilo o zaposlitvi: bančni izpiski;
4. dokazilo o lastništvu nepremičnin;
5. dokazilo o povezanosti z državo stalnega bivališča: družinske vezi; poklicni status.

## C. DOKUMENTACIJA O DRUŽINSKIH RAZMERAH PROSILCA

1. soglasje starševske avtoritete ali zakonitega skrbnika (če mladoletna oseba ne potuje z njimi);
2. dokazilo o družinskih vezeh z gostiteljem ali osebo, ki je prosilca povabila.

Načeloma mora prosilec vlogi za izdajo vizuma priložiti izvirnik in fotokopije vseh dokumentov.